open-index/open-wikipedia-markdown huggingface dataset:
ภัทรภณ โตอุ่น

**ภัทรภณ โตอุ่น** ชื่อเล่น **รอน** (เกิดเมื่อวันที่ 21 กุมภาพันธ์ 2533) เกิดที่จังหวัดกรุงเทพมหานคร เป็นนักร้อง นักแสดง และผู้กำกับชายชาวไทย เป็นที่รู้จักจากการเป็นหนึ่งในนักล่าฝัน *[[ทรู อะคาเดมี่ แฟนเทเชีย ซีซั่นที่ 5]]* (พ.ศ. 2551)

## ประวัติ
### ประวัติช่วงต้น
ภัทรภณ โตอุ่น เกิดเมื่อวันที่ 21 กุมภาพันธ์ 2533 ที่กรุงเทพมหานคร

### การศึกษา
ภัทรภณ จบชั้นประถมศึกษา จาก โรงเรียนวัดลาดปลาเค้า เเละชั้นมัธยมศึกษาปีที่ 6 จาก โรงเรียนสตรีวิทยา 2 ในพระราชูปถัมภ์ฯ รอนจบปริญญาตรี จากมหาวิทยาลัยรังสิต

### การทำงาน
ภัทรภณได้สมัครเข้าประกวดรายการร้องเพลง ทรู อะคาเดมี่ แฟนเทเชีย ซีซันที่ 5 และด้วยความมุ่งมั่นในการพัฒนาตนเองตลอดการแข่งขัน จึงทำให้เขาสามารถคว้าตำแหน่งรองชนะเลิศอันดับ 1 ไปครอบครอง พร้อมกับการต่อยอดตนเองในฐานะการเป็นนักแสดง และมีผลงานออกมาอย่างต่อเนื่องภายหลังจบการประกวด ปัจจุบันเขาผันตัวมาเป็นคุณครูสอนโยคะ เเต่ก็มีผลงานในวงการบันเทิงต่อมา

## วงการบันเทิง
รอน ภัทรภณ เริ่มเข้าสู่วงการบันเทิงอายุ 18 ปี รอนได้สมัครเข้าประกวดรายการร้องเพลง ทรู อะคาเดมี่ แฟนเทเชีย ซีซันที่ 5 และด้วยความมุ่งมั่นในการพัฒนาตนเองตลอดการแข่งขัน จึงทำให้เขาสามารถคว้าตำแหน่งรองชนะเลิศไปครอบครอง พร้อมกับการต่อยอดตนเองในฐานะการเป็นนักแสดง และมีผลงานออกมาอย่างต่อเนื่องภายหลังจบการประกวด ปัจจุบันเขาผันตัวมาเป็นคุณครูสอนโยคะ แต่ยังคงรับงานในวงการบันเทิง

ปัจจุบัน รอน ภัทรภณ มีช่องยูทูบแชนแนลของตัวเองว่า RonPassion สำหรับลงคลิปร้องเพลงคัฟเวอร์

## ผลงาน

### ซิตคอม

### พิธีกร

### เพลง
* หมดหัวใจยกให้เธอ เพลงประกอบละคร ต้มยำลำซิ่ง
* พร้อมกันหรือยัง

### ผลงานกำกับ
* เขมจิราต้องรอด

## อ้างอิง

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนวัดลาดปลาเค้า
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:ศิลปินสังกัดทรูแฟนเทเชีย
หมวดหมู่:นักแสดงชายจากกรุงเทพมหานคร
หมวดหมู่:นักแสดง ทรู อะคาเดมี แฟนเทเชีย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:ยูทูบเบอร์ชาวไทย
เฉก ธนะสิริ

นายแพทย์ **เฉก ธนะสิริ** (11 ตุลาคม พ.ศ. 2468 – 12 เมษายน พ.ศ. 2568) แพทย์ชาวไทย อดีตรองปลัดกรุงเทพมหานคร (นักบริหาร 10) เป็นผู้ก่อตั้งมูลนิธิฟื้นฟูส่งเสริมการแพทย์ไทยเดิม และอดีตนายกสมาคมวางแผนครอบครัวแห่งประเทศไทย  ได้รับการเชิดชูเกียรติ รางวัลนราธิป ประจำปี พ.ศ. 2549 และรางวัลผู้สูงอายุแห่งชาติประจำปี พ.ศ. 2564 จากกรมกิจการผู้สูงอายุ​

## ประวัติ
นายแพทย์ เฉก ธนะสิริ เกิดที่จังหวัดพระนคร (กรุงเทพมหานคร) เป็นบุตรของหลวงจินดาสหกิจ (ละม้าย ธนะสิริ) กับนางประวัติ จินดาสหกิจ (สกุลเดิม สหัสสานนท์) จบการศึกษาจากโรงเรียนเทพศิรินทร์ โรงเรียนสวนกุหลาบวิทยาลัย  จบปริญญาตรีคณะแพทยศาสตร์ศิริราชพยาบาล มหาวิทยาลัยมหิดล ปริญญาโทจากคณะสาธารณสุขศาสตร์ มหาวิทยาลัยมหิดล เมื่อ พ.ศ. 2494 และศึกษาต่อด้านสาธารณสุขศาสตร์ ที่มหาวิทยาลัยจอนส์ฮอปกินส์ รัฐแมริแลนด์ สหรัฐอเมริกา เมื่อ พ.ศ. 2496 สมรสกับแพทย์หญิง วิลิศ วีรานุวัตติ์ มีบุตรสาวชื่อ เฉลยลัคน์ (สมรสกับ กนก วงษ์ตระหง่าน)

นายแพทย์ เฉก รับราชการกองควบคุมกามโรคและคุดทะราด กรมอนามัย เป็นนายแพทย์อนามัยจังหวัดนครราชสีมา ระหว่าง พ.ศ. 2497–2506 เป็นผู้อำนวยการสำนักอนามัย (นักบริหาร 10) กรุงเทพมหานคร และเป็นรองปลัดกรุงเทพมหานคร (นักบริหาร 10) ระหว่าง พ.ศ. 2524-2529

นายแพทย์เฉก เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 กรรมการอำนวยการสภาเศรษฐกิจและสังคมแห่งชาติ  กรรมการวางแผนสาธารณสุขแห่งชาติ กรรมการอำนวยการสภาสังคมสงเคราะห์แห่งประเทศไทย นายกสมาคมวางแผนครอบครัวแห่งประเทศไทย นายกสมาคมศิษย์เก่าแพทย์ศิริราช และได้รับรางวัล “มหิดลทยากร” จาก สมาคมศิษย์เก่ามหาวิทยาลัยมหิดล ประจำปี พ.ศ. 2546

นายแพทย์เฉก เป็นที่รู้จักจากการเขียนหนังสือ **อายุ 120 ปี ทำไมจะทำให้... ไม่ได้** ซึ่งเป็นหนังสือที่เขียนไว้เพื่อเป็นแรงบันดาลใจในการใช้ชีวิตที่อายุยืน และได้รวบรวมวิธีคิด และวิธีปฏิบัติ เพื่อให้มีอายุ 120 ปี ตามเป้าหมายที่นายแพทย์เฉกตั้งเอาไว้ โดยหนังสือเล่มนี้มีที่มาจากการทำวิจัย และสำรวจผู้คนที่มีอายุยืนในประเทศไทย ในขณะที่นายแพทย์เฉก ยังเป็นแพทย์สาธารณสุขในภาคตะวันออกเฉียงเหนือ

นายแพทย์เฉก ถึงแก่กรรมอย่างสงบที่บ้านพัก เมื่อวันที่ 12 เมษายน พ.ศ. 2568 สิริอายุรวม 99 ปี

## ผลงานเขียน

* หนังสือชุด "กินอยู่อย่างไรให้ปลอดภัยโรค"
** ชีวิตนี้มหัศจรรย์ และพิสดารยิ่งนัก
** เล่นกับตัวเองอย่างไร ให้สุขกาย สุขใจ ปลอดโรคภัย 100 ปี 
** ทำอย่างไร จะปราศจากโรคและชะลอความชรา
** ทำอย่างไร ชีวิตจะยืนยาวและมีความสุข
* สมาธิกับคุณภาพชีวิต
* ธรรมชาติของชีวิต  
* การเพิ่มประสิทธิภาพของชีวิต
* สุดยอดแห่งพลังชีวิต  
* 22 วัน ผจญภัยในป่าดงดิบแอฟริกาและเกาะค้าทาสแซนซิบา    

## เครื่องราชอิสริยาภรณ์

## หมายเหตุ

## อ้างอิง

หมวดหมู่:นักเขียนชาวไทย
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:บุคคลจากมหาวิทยาลัยจอนส์ ฮอปคินส์
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ชนิด สายประดิษฐ์

**ชนิด สายประดิษฐ์** (15 มกราคม พ.ศ. 2456 - 15 มิถุนายน พ.ศ. 2553)  เป็นนักเขียน นักแปล เจ้าของนามปากกา **จูเลียต** และเป็นภรรยาของ กุหลาบ สายประดิษฐ์  ได้รับการเชิดชูเกียรติ รางวัลนราธิป ประจำปี พ.ศ. 2544

## ประวัติ
ชนิด สายประดิษฐ์ เดิมชื่อ ชนิด ปริญชาญกล เกิดที่ย่านรองเมือง เป็นบุตรคนโตในจำนวน 6 คน ของขุนชาญรถกล กับนางเขียว ปริญชาญกล จบการศึกษาจากคณะอักษรศาสตร์ จุฬาลงกรณ์มหาวิทยาลัย เมื่อ พ.ศ. 2477  ได้พบกับกุหลาบ สายประดิษฐ์ เมื่อ พ.ศ. 2475 และแต่งงานกันเมื่อ พ.ศ. 2478  หลังจบการศึกษา ได้ไปเป็นครูสอนหนังสือที่ โรงเรียนฝึกหัดครูเพชรบุรีวิทยาลงกรณ์ ต่อมาย้ายไปสอนที่วิทยาลัยครูสวนสุนันทา  ขณะเดียวกันก็ศึกษาต่อกฎหมาย ที่มหาวิทยาลัยธรรมศาสตร์

ชนิด สายประดิษฐ์  เริ่มงานแปลหนังสือตั้งแต่สมัยเรียนที่คณะอักษรศาสตร์ ตีพิมพ์ใน "ประชาชาติ รายสัปดาห์" เรื่องแรกคือเรื่อง "ความรักของ เจน แอร์"  ใช้นามปากกาว่า "จูเลียต"  ซึ่งตั้งให้โดย กุหลาบ สายประดิษฐ์

ชนิด สายประดิษฐ์  มีบุตรกับ กุหลาบ สายประดิษฐ์ 2 คน คือ แพทย์หญิงสุรภิน สายประดิษฐ์ (แอ๊ว) และ สุรพันธ์ สายประดิษฐ์ (อี๊ด)  ชนิด ได้เดินทางไปใช้ชีวิตร่วมกับกุหลาบ ขณะลี้ภัยอยู่ที่ประเทศจีน ตั้งแต่ พ.ศ. 2505 เป็นเวลา 12 ปี จนกระทั่งกุหลาบ สายประดิษฐ์ เสียชีวิตในเดือนมิถุนายน พ.ศ. 2517

ชนิด สายประดิษฐ์  ถึงแก่กรรมด้วยโรคมะเร็ง เมื่อวันที่ 15 มิถุนายน 2553 สิริอายุได้ 97 ปี

## อ้างอิง
* กุหลาบแกร่งในชีวิต "ศรีบูรพา"  

หมวดหมู่:นักเขียนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากเขตปทุมวัน
หมวดหมู่:ผู้ลี้ภัยชาวไทย
แนวร่วมกู้ชาติแห่งตรีปุระ

**แนวร่วมกู้ชาติแห่งตรีปุระ** () เป็นกองกำลังติดอาวุธในอินเดีย มีเป้าหมายเรียกร้องเอกราชของรัฐตรีปุระ ก่อตั้งเมื่อ 12 มีนาคม พ.ศ. 2532 รัฐบาลอินเดียประกาศให้องค์กรนี้เป็นองค์กรนอกกฎหมายเมื่อ พ.ศ. 2540 และประกาศเป็นองค์กรก่อการร้ายในอีกห้าปีต่อมา

## ประวัติ เงินทุนและการสนับสนุนจากโบสถ์

โบสถ์นิกายแบบติสต์ในตรีปุระเริ่มก่อตั้งโดยมิชชันนารีชาวนิวซีแลนด์เมื่อราว พ.ศ. 2483 จนกระทั่ง พ.ศ. 2523 มีชาวตรีปุระไม่กี่พันคนที่เปลี่ยนศาสนา จนหลังการจลาจลทางเชื้อชาติระหว่าง พ.ศ. 2523 – 2532 จำนวนผู้เปลี่ยนมานับถือศาสนาคริสต์มีมากขึ้น แนวร่วมกู้ชาติแห่งตรีปุระก่อตั้งใน พ.ศ. 2532 โดยความช่วยเหลือของนิกายแบบติสต์ และต่อมาขบวนการนี้ได้พัฒนามาเป็นกองกำลังกบฏติดอาวุธ

## กิจกรรม

ในเดือนเมษายน พ.ศ. 2543 นักมันกัล ฮาลาม เลขานุการนิกายแบบติสต์นัวปาราในตรีปุระถูกจับพร้อมกับแท่งเจลาติน โปแตสเซียม กำมะถัน และส่วนผสมสำหรับผลิตระเบิดอื่นๆ ฮาลามสารภาพว่าเป็นผู้ซื้อและส่งวัตถุระเบิดให้แนวร่วมกู้ชาติแห่งตรีปุระมาสองปีแล้ว 

จากข้อมูลของกองโจรที่ยอมมอบตัวในเดือนสิงหาคม พ.ศ. 2548 กล่าวว่าแนวร่วมกู้ชาติแห่งตรีปุระสร้างและขายหนังสือหรือภาพยนตร์ลามกเพื่อหาเงินมาสนับสนุนรวมทั้งดีวีดีของชายหญิงที่มีเพศสัมพันธ์กัน ภาพยนตร์เหล่านี้จัดทำเป็นหลายภาษาและส่งขายในตลาดมืดหลายบริเวณเพื่อหากำไร สมาชิกที่เป็นหญิงของกลุ่มถูกบังคับให้ร่วมแสดงภาพยนตร์ด้วย

## การเชื่อมโยงอื่นๆ

พรรคแห่งชาติตรีปุระถูกมองว่าเป็นหน่วยงานทางการเมืองของแนวร่วมกู้ชาติแห่งตรีปุระองค์กรนี้ยังทำงานใกล้ชิดกับกลุ่มก่อการร้ายอื่นๆในอินเดียตะวันออกเฉียงเหนือ เช่นสหแนวร่วมปลดปล่อยแห่งอัสสัมเพื่อเรียกร้องเอกราชจากอินเดีย

## การเจรจาสันติภาพ

ในตรีปุระมีการมอบตัวอย่าเป็นระบบของสมาชิกแนวร่วมกู้ชาติแห่งตรีปุระตั้งแต่ พ.ศ. 2543 ผู้นำแนวร่วมกู้ชาติแห่งตรีปุระให้คำมั่นเกี่ยวกับการเจรจาสันติภาพแก่ผู้นำไมโซรัมในเดือนเมษายน พ.ศ. 2544 แต่กลุ่มแนวร่วมกู้ชาติแห่งตรีปุระยังไม่ยอมรับการเจรจาสันติภาพใดๆ 

## การแยกตัว

ในเดือนกุมภาพันธ์ พ.ศ. 2544 แนวร่วมกู้ชาติแห่งตรีปุระแยกตัวออกเป็นสองกลุ่ม กลุ่มหนึ่งนำโดย บิสวาโมฮัน เดอบาร์มา และอีกกลุ่มนำโดย นยันบาสี ชมาติยะ ในกลุ่มของเดอบาร์มามีฝ่ายบริหาร 550 คน ฝ่ายของนยันบาสีมีผู้บริหาร 250 คน ผู้นำระดับสูงของแนวร่วมกู้ชาติแห่งตรีปุระ 90% เป็นชาวคริสต์

## แหล่งข้อมูลอื่น

*  Baptist Associations in India
* Constitution of NLFT
* Church backing Tripura rebels BBC 18 April, 2000.
* South Asian Terrorism Portal: National Liberation Front of Tripura
* Thirteen Years of Killings in Tripura by the NLFT
* Deccan Herald: Hostile Neighbhors
* NLFT ultras rape six tribal girls 
* Tipura Police: Militancy 
* The indigenous people of North East India: An ethnic Genocide 
* National Liberation Front of Tripura (NLFT) 
* Christian Terrorism in Northeast India 

หมวดหมู่:ขบวนการทางการเมืองในประเทศอินเดีย
หมวดหมู่:ขบวนการก่อการร้าย
หมวดหมู่:ขบวนการแบ่งแยกดินแดน
เอเบราร์โด โมราเลส

**เอเบราร์โด โมราเลส** (Everardo Morales) นักมวยสากลชาวเม็กซิโก เกิดเมื่อ 23 กรกฎาคม พ.ศ. 2519 ที่เมือง ซีฮัวทาเนโฮ สถิติการชก 45 ครั้ง ชนะ 29 (น็อค 20) เสมอ 2 แพ้ 13

## ประวัติ

โมราเลสเริ่มชกมวยสากลอาชีพตั้งแต่ พ.ศ. 2538 เคยเดินทางมาชิงแชมป์โลกรุ่นซูเปอร์ฟลายเวท WBU กับสุวัจชัย นครหลวงโปรโมชั่นในไทย เมื่อ พ.ศ. 2540 ผลปรากฏว่าเสมอกันไปอย่างดุเดือด หลังจากนั้นโมราเลสได้ครองแชมป์เม็กซิโกรุ่นฟลายเวตเมื่อ พ.ศ. 2544 และได้ครองแชมป์เงารุ่นซูเปอร์ฟลายเวท WBO เมื่อ พ.ศ. 2546 มีโอกาสขึ้นชิงแชมป์โลกรุ่นฟลายเวท WBO กับโอมาร์ นาบาเอซ และรุ่นฟลายเวท WBC กับพงษ์ศักดิ์เล็ก ศิษย์คนองศักดิ์ แต่ไม่สำเร็จทั้งสองครั้ง

## เกียรติประวัติ

* แชมป์ WBC FECARBOX รุ่นฟลายเวท
** ชิง 12 กุมภาพันธ์ 2543 ชนะน็อค ราอูล ฮัวเรซ ยก 2 ที่ เม็กซิโก
* แชมป์เม็กซิโกรุ่นฟลายเวท (2544, 2548)
* แชมป์เงารุ่นฟลายเวท WBO
** ชิง 11 มกราคม 2546 ชนะน็อค เฟรดดี้ บลันดอน ยก 7 ที่ นิคารากัว
* แชมป์ WBC Continental Americas รุ่นฟลายเวท
** ชิง 5 มิถุนายน 2547 ชนะคะแนน ฮวน เซนเตโน ที่ เม็กซิโก
**เสียแชมป์ 26 พฤษภาคม 2548 แพ้คะแนนโดยเทคนิค วาเลริโอ ซานเชซ ที่ เม็กซิโก
** แชมป์ WBC Continental Americas รุ่นฟลายเวท
** ชิง 24 มีนาคม 2549 ชนะคะแนน ลัวโร โลเปซ ที่ เม็กซิโก
** ป้องกันแชมป์ครั้งที่ 1, 25 พฤศจิกายน 2549 ชนะน็อค ราฟาเอล ชาเวซ ยก 8 ที่ เม็กซิโก
** เสียแชมป์ 12 พฤษภาคม 2550 แพ้น็อค ฟรานซิสโก มาร์เควซ ที่ เม็กซิโก
* แชมป์ NABF รุ่นฟลายเวท
** ชิง 15 ธันวาคม 2550 ชนะคะแนน ฟรานซิสโก มาร์เควซ ที่ เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBU เมื่อ 7 เมษายน 2540 เสมอกับ สุวัจชัย นครหลวงโปรโมชั่น ที่ นนทบุรี
** ชิงแชมป์โลกรุ่นฟลายเวท WBO เมื่อ 10 ตุลาคม 2540 แพ้คะแนน คาร์ลอส กาเบรียล ซาราซาร์ ที่ อาร์เจนตินา
** ชิงแชมป์ WBO NABO รุ่นฟลายเวทเมื่อ 16 พฤษภาคม 2541 แพ้คะแนน อิสิโดร การ์เซีย ที่ สหรัฐ
** ชิงแชมป์ NABF รุ่นซูเปอร์ฟลายเวทเมื่อ 25 กรกฎาคม 2541 เสมอกับ ออสการ์ อาร์ชิเนก้า ที่ เม็กซิโก
** ชิงแชมป์ WBO NABO รุ่นซูเปอร์ฟลายเวท เมื่อ 20 พฤศจิกายน 2541 แพ้น็อค เซอร์จิโอ เปเรซ ที่ เม็กซิโก
** ชิงแชมป์โลกรุ่นฟลายเวท WBO เมื่อ 7 มิถุนายน 2546 แพ้น็อค โอมาร์ อันเดรซ นาร์วาเอซ ยก 5 ที่ อาร์เจนตินา
** ชิงแชมป์ WBO Latino รุ่นฟลายเวทเมื่อ 19 กันยายน 2546 แพ้คะแนน โฮเซ่ โลเปซ ที่ สหรัฐ
** ชิงแชมป์ NABF รุ่นฟลายเวทเมื่อ 26 พฤศจิกายน 2548 แพ้คะแนน ฮวน อัลเบอร์โต โรซาส ที่ เม็กซิโก
** ชิงแชมป์โลกรุ่นฟลายเวท WBC เมื่อ 30 มิถุนายน 2549 แพ้น็อค พงษ์ศักดิ์เล็ก ศิษย์คนองศักดิ์ ยก 4 ที่ กทม.

## อ้างอิง

* สถิติการชก boxrec.com 
* คนเหล็ก. อีเวอราโด โมราเลส จังโก้จอมเก๋า คู่ชิงคนที่ 15 ของ”เจ้ากร” พงษ์ศักดิ์เล็ก. นิตยสารมวยโลก. ฉบับที่ 1136 มิถุนายน 2549 หน้า 20 - 21

หมวดหมู่:นักมวยสากลชาวเม็กซิโก
หมวดหมู่:แชมป์เงา WBO
เฟรดิ กัสติโย

**เฟรดิ กัสติโย** (Freddy Castillo) นักมวยสากลชาวเม็กซิโก เกิดเมื่อ 15 มิถุนายน พ.ศ. 2498 ที่ Mèrida, Yucatàn สถิติการชก 68 ครั้ง ชนะ 45 (น็อค 30) เสมอ 5 แพ้ 18

## ประวัติ

กัสติโยเริ่มชกมวยสากลครั้งแรกเมื่อ พ.ศ. 2514 แค่ขึ้นชกครั้งแรกก็เป็นฝ่ายแพ้น็อค กูดี เอสปาดาส ยก 4 ถึงจะแพ้ตั้งแต่การชกครั้งแรกแต่กัสติโยก็ไม่ท้อ ขึ้นชกต่อไปจนชนะติดต่อกันหลายครั้ง กระทั่ง พ.ศ. 2521 จึงได้ชิงแชมป์โลกรุ่นไลท์ฟลายเวท WBC กัสติโย เป็นฝ่ายชนะน็อค หลุยส์ เอสตาบา ยก 14 ได้ครองแชมป์โลกแต่พอป้องกันตำแหน่งครั้งแรกก็มาเสียแชมป์ให้เนตรน้อย ศ.วรสิงห์ที่กรุงเทพฯ

พ.ศ. 2522 กัสติโยกลับมาชกอีกครั้งโดยเลื่อนขึ้นไปชกในรุ่นฟลายเวท ได้ชิงแชมป์โลกรุ่นฟลายเวท WBC อีกครั้งและเป็นฝ่ายชนะคะแนนพรูเดนซิโอ คาร์โดน่าจากโคลัมเบีย ได้ครองแชมป์โลกรุ่นที่ 2 แต่พอป้องกันตำแหน่งครั้งแรกก็เสียแชมป์ให้อีเลียนซิโอ เมอร์เซเดสจากโดมินิกันไป

กัสติโยกลับมาชกอีกใน พ.ศ. 2528 แพ้น็อค อันโตนีโอ อวีลาร์ ยก 4 แต่ก็ยังได้ชิงแชมป์โลกรุ่นฟลายเวท WBC อีกครั้งกับสด จิตรลดา คราวนี้ กัสติโยเป็นฝ่ายแพ้คะแนนและแขวนนวมไปหลังจากการชกครั้งนั้น

## เกียรติประวัติ

* แชมป์โลกรุ่นไลท์ฟลายเวท WBC
** ชิง 19 กุมภาพันธ์ 2521 ชนะน็อค ลุยส์ เอสตาบา ยก 14 ที่ เวเนซุเอลา
** เสียแชมป์ 6 พฤษภาคม 2521 แพ้คะแนน เนตรน้อย ศ.วรสิงห์ ที่กทม.
* แชมป์ NABF รุ่นฟลายเวท
** ชิง 22 สิงหาคม 2524 ชนะน็อค กาบริเอล เบร์นัล ยก 8 ที่ เม็กซิโก
** ป้องกันแชมป์ครั้งที่ 1, 26 กุมภาพันธ์ 2525 ชนะคะแนน ลูเป อาโกสตา ที่ เม็กซิโก
* แชมป์โลกรุ่นฟลายเวท WBC
** ชิง 24 กรกฎาคม 2525 ชนะคะแนน ปรูเดนซิโอ การ์โดนา ที่ เม็กซิโก
** เสียแชมป์ 6 พฤศจิกายน 2525 แพ้คะแนน เอเลียนซิโอ เมร์เซเดส ที่ สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 22 กุมภาพันธ์ 2529 แพ้คะแนน สด จิตรลดา ที่ คูเวต

## อ้างอิง

* สถิติการชก boxrec.com  
* คนเหล็ก. เฟรดดี้ คัสติลโล “ไอ้แอ้ดจังโก้” แชมป์ 2 รุ่น. นิตยสารมวยโลก ฉบับที่ 1182 พฤษภาคม 2550 หน้า 44 – 45 

หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐยูกาตัน
โอสการ์ อาร์ซินิเอกา

**โอสการ์ อาร์ซินิเอกา** (Oscar Arciniega) นักมวยสากลชาวเม็กซิโก เกิดเมื่อ 27 มีนาคม พ.ศ. 2513 สถิติการชก 57 ครั้ง ชนะ 33 (น็อค 20) เสมอ 2 แพ้ 22

## เกียรติประวัติ

* แชมป์เม็กซิโกรุ่นฟลายเวท (2537 – 2538, 2539, 2541 - 2543)
* แชมป์ WBC FECARBOX รุ่นฟลายเวท
** ชิง 26 สิงหาคม 2543 ชนะน็อค ฮาเวียร์ ทอร์เรส ยก 9 ที่ เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 30 มกราคม 2538 แพ้คะแนน ยูริ อาร์วาชาคอฟ ที่ ญี่ปุ่น
** ชิงแชมป์ NABF รุ่นฟลายเวทเมื่อ 20 เมษายน 2539 แพ้คะแนน เอ็นริกิว โอโรซโก ที่ เม็กซิโก
** ชิงแชมป์ WBC Continental Americas รุ่นซูเปอร์ฟลายเวทเมื่อ 7 มีนาคม 2541 แพ้คะแนน เจนาโร การ์เซีย ที่ เม็กซิโก
** ชิงแชมป์ NABF รุ่นซูเปอร์ฟลายเวทเมื่อ 25 กรกฎาคม 2541 เสมอกับ อีเวอราโด โมราเลส ที่ เม็กซิโก
** ชิงแชมป์เงารุ่นฟลายเวท WBC เมื่อ 25 กันยายน 2542 แพ้คะแนน อเล็กซ์ บาบา ที่ สหรัฐ
** ชิงแชมป์ NABF รุ่นฟลายเวทเมื่อ 27 มกราคม 2543 แพ้คะแนน ไมค์ เตรโย ที่ สหรัฐ
** ชิงแชมป์โลกรุ่นแบนตัมเวท WBC เมื่อ 5 ธันวาคม 2543 แพ้แตก วีรพล นครหลวงโปรโมชั่น ยก 5 ที่ สนามหลวง กทม.
** ชิงแชมป์ WBC Mundo Hispano รุ่นแบนตัมเวทเมื่อ 12 กรกฎาคม 2546 แพ้น็อค ฮูลิโอ ซาราเต้ ยก 6 ที่ เม็กซิโก
** ชิงแชมป์ WBC FECARBOX รุ่นแบนตัมเวทเมื่อ 29 ตุลาคม 2547 แพ้น็อค เจนาโร การ์เซีย ยก 6 ที่ เม็กซิโก

## อ้างอิง

สถิติการชก boxrec.com 

หมวดหมู่:นักมวยสากลชาวเม็กซิโก
ฆูลิโอ เซซาร์ อาบิลา

**ฆูลิโอ เซซาร์ อาบิลา** (Julio Cesar Avila) หรือ ฆูลิโอ เซซาร์ โบริส อาบิลา นักมวยสากลชาวเม็กซิโก เกิดเมื่อ 20 พฤศจิกายน พ.ศ. 2522 ที่เมืองอากาปุลโก รัฐเกร์เรโร ประเทศเม็กซิโก สถิติการชก 41 ครั้ง ชนะ 22 (น็อค 9) เสมอ 1 แพ้ 18

## เกียรติประวัติ

* แชมป์ WBA Fedecentro รุ่นซูเปอร์ฟลายเวท
** ชิง 26 พฤศจิกายน 2542 ชนะคะแนน ออสการ์ วาร์กัส ที่ เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBC เมื่อ 14 พฤษภาคม 2543 แพ้คะแนน โช อินจู ที่ เกาหลีใต้
** ชิงแชมป์ PABA รุ่นซูเปอร์ฟลายเวทเมื่อ 19 ตุลาคม 2543 แพ้คะแนน เมจิ ซีพียิม ที่ ราชบุรี
** ชิงแชมป์ WBC Continental Americas รุ่นซูเปอร์ฟลายเวทเมื่อ 17 กุมภาพันธ์ 2544 แพ้คะแนน ราอูล ฮัวเรซ ที่ เม็กซิโก
** ชิงแชมป์ WBO Latino รุ่นซูเปอร์ฟลายเวทเมื่อ 23 กุมภาพันธ์ 2545 แพ้คะแนน โรเบอร์โต โบนิญญา ที่ นิคารากัว
** ชิงแชมป์ WBC FECARBOX รุ่นแบนตัมเวทเมื่อ 12 กรกฎาคม 2546 แพ้น็อค เจนาโร การ์เซีย ยก 8 ที่ เม็กซิโก
** ชิงแชมป์โลกรุ่นแบนตัมเวท WBC เมื่อ 1 พฤษภาคม 2547 แพ้น็อค วีรพล นครหลวงโปรโมชั่น ยก 12 ที่ หนองคาย
** ชิงแชมป์ WBA Fedelatin รุ่นแบนตัมเวทเมื่อ 8 ตุลาคม 2547 แพ้คะแนน โรดอลโฟ มาร์ติเนซ ที่ เม็กซิโก

## อ้างอิง

* สถิติการชก boxrec.com 

หมวดหมู่:นักมวยสากลชาวเม็กซิโก
หมวดหมู่:บุคคลจากรัฐเกร์เรโร
ทิมพู

**ทิมพู** (;  ; Thimphu) เป็นเมืองหลวงและเมืองใหญ่สุดของประเทศภูฏาน ตั้งอยู่ตอนกลางของประเทศ ทิมพูกลายมาเป็นเมืองหลวงของภูฏานแทนเมืองหลวงโบราณปูนาคาในปี 1955 และในปี 1961 ทิมพูได้รับการประกาศอย่างเป็นทางการให้เป็นเมืองหลวงของราชอาณาจักรภูฏานโดยสมเด็จพระราชาธิบดีชิกเม โตเจ วังชุก

เมืองทิมพูมีอาณาเขตไปตามทิศเหนือใต้ของที่ราบลุ่มแม่น้ำไรทาก ทิมพูถือเป็นเมืองหลวงที่อยู่สูงจากระดับน้ำทะเลมากที่สุดอันดับห้าของโลก ด้วยความสูง  ถึง  จากระดับน้ำทะเล ทิมพูไม่มีท่าอากาศยานเป็นของตนเอง แต่ใช้ท่าอากาศยานพาโร ซึ่งห่างออกไปทางรถ 

ทิมพูเป็นทั้งศูนย์กลางการปกครองและเศรษฐกิจของประเทศภูฏาน เศรษฐกิจชองทิมพูมีการเกษตรและปศุสัตว์เป็นหลัก และคิดเป็น 45% ของ GNP ประเทศ ส่วนการท่องเที่ยวในทิมพูมีอยู่อย่างจำกัดและอยู่ภายใต้การควบคุมอย่างเคร่งครัด สิ่งปลูกสร้างทางการเมืองที่สำคัญของภูฏานจำนวนมากตั้งอยู่ในทิมพู เช่น รัฐสภา และวังเดเจนโจลิงซึ่งเป็นที่ประทับของกษัตริย์แห่งภูฏาน การพัฒนาในทิมพูได้รับทุนสนับสนุนบางส่วนจากธนาคารโลกและธนาคารเพื่อการพัฒนาเอเชีย

## ภูมิศาสตร์และภูมิอากาศ




## สถานที่สำคัญ
thumb|200px|ตาชิโชซอง
thumb|200px|เจดีย์อนุสรณ์สถาน
* **ตาชิโชซอง** หรือ **ทิมพูซอง** เป็นศูนย์กลางการปกครองและศาสนาและเป็นสัญลักษณ์ประจำเมือง ภายในแบ่งแยกเป็นเขตฆราวาสและสังฆาวาส และลานอเนกประสงค์ ซึ่งใช้จัดการแสดงเซชูในเทศกาลสำคัญ สร้างเมื่อพุทธศตวรรษที่ 12 โดยลามะจากทิเบต จน พ.ศ. 2184 ซับดรุง นัมเกลจึงเข้ามายึดครองและตั้งชื่อใหม่ว่าตาชิโชซอง แปลว่าปราการของศาสนาที่ยิ่งใหญ่ ภายหลังเกิดไฟไหม้จึงถูกทิ้งร้างไป มาซ่อมแซมใหม่ในสมัยสมเด็จพระราชาธิบดีจิกมี ดอร์จิ วังชุก
* **เจดีย์อนุสรณ์สถาน** สร้างขึ้นเมื่อ พ.ศ. 2517 เพื่อถวายพระเกียรติแด่สมเด็จพระราชาธิบดีจิกมี ดอร์จิ วังชุก เป็นสถานที่สำคัญทางศาสนาของภูฏาน ประกอบด้วยภาพจิตรกรรมฝาผนัง เป็นพุทธประวัติและพระพุทธรูปต่าง ๆ
* **วัดชากังข่า** เป็นวัดที่อยู่ทางเหนือของทิมพู สร้างขึ้นโดยลามะจากทิเบตเมื่อพุทธศตวรรษที่ 12 ลานอเนกประสงค์ของวัดเป็นจุดชมวิวเมืองทิมพูอย่างดี
* **วัดตันโก** อยู่ทางตะวันออกของทิมพู สร้างในพุทธศตวรรษที่ 12 และสร้างเพิ่มเติมโดยลามะฉายา เทวะผู้บ้าคลั่ง ในพุทธศตวรรษที่ 15 ต่อมาในพุทธศตวรรษที่ 16 ซับดรุง นัมเกลได้มาปฏิบัติธรรมที่วัดนี้และได้แกะสลักพระพุทธรูปไม้จันทน์ไว้ด้วย
* **วัดเชอรี** อยู่ห่างจากวัดตันโกด้วยระยะทางเดินเพียงครึ่งชั่วโมง โดยต้องข้ามสะพานไม้ที่ทอดข้ามแม่น้ำวัง และเดินขึ้นเขาไปอีก ซับดรุง นัมเกล เป็นผู้สร้างวัดนี้เมื่อ พ.ศ. 2163

## อ้างอิง

* 

## แหล่งข้อมูลอื่น
* 
* Department of Tourism, Bhutan 
* City map RAO online
* Thimphu Dzongkhag 
* Five year plan 2002-2007 
* The Thimphu Classifieds 
* Thimphu City Information and Pictures


หมวดหมู่:เมืองหลวงในทวีปเอเชีย
หมวดหมู่:ประเทศภูฏาน
กลุ่มภาษาซุนดา-ซูลาเวซี

**กลุ่มภาษาซุนดา-ซูลาเวซี** () เป็นสาขาของกลุ่มภาษามาลาโย-โพลีเนเซีย ตระกูลภาษาออสโตรนีเซียน ได้แก่ภาษาที่ใช้พูดในเกาะซูลาเวซี และเกาะซุนดาใหญ่ เช่นเดียวกับในชามอโรและปาเลา โดยทั่วไป กลุ่มภาษามาลาโย-โพลีเนเซียตะวันตกแบ่งเป็นสองกลุ่มคือกลุ่มตอนใน (ซุนดา-ซูลาเวซี) และกลุ่มตอนนอก (บอร์เนียว-ฟิลิปปินส์) ซึ่งการแบ่งนี้ใช้หลักทางภูมิศาสตร์เป็นเกณฑ์

## การจัดจำแนก
ภาษาในกลุ่มซุนดา-ซูลาเวซีแบ่งเป็นกลุ่มตามความใกล้ชิดได้หลายกลุ่มแต่ความสัมพันธ์ระหว่างกลุ่มยังไม่ชัดเจน ภาษาในเกาะซูลาเวซีเหนือ 20 ภาษา รวมทั้งภาษาในเกาะทางเหนือ (กลุ่มภาษาซังฆีริก เช่น ภาษาบันติก กลุ่มภาษามีนาฮาซัน และกลุ่มภาษาโมนโคนโคว-โคโรนตาโล)ไม่ได้อยู่ในกลุ่มซุนดา-ซูลาเวซีแต่อยู่ในกลุ่มภาษาบอร์เนียว-ฟิลิปปินส์ ภาษาที่จัดอยู่ในกลุ่มนี้ ได้แก่
* กลุ่มภาษาโตมีนี-โตลีโตลี มี 8 ภาษาใช้พูดในจังหวัดซูลาเวซีกลางตอนเหนือรวมทั้งโตโตลี
* กลุ่มภาษาซาลวน-บังไค มี 4 ภาษา ใช้พูดในซูลาเวซีกลางตะวันออก
* กลุ่มภาษาไกลี-ปาโมนา มี 8 ภาษา ใช้พูดในซูลาเวซีกลางตอนกลาง
* กลุ่มภาษาซูลาเวซีใต้ มี 9 ภาษา ใช้พูดในซูลาเวซีใต้ รวมทั้งภาษาบูกิส ภาษามากัสซาร์ และมมาโละห์
* กลุ่มภาษาบังกู-โตกาลี มี 4 ภาษา ใช้พูดในซูลาเวซีตะวันออกเฉียงใต้
* กลุ่มภาษาโวตู-โวลิโอ มี 3 ภาษา
* กลุ่มภาษามูนา-บูโตน มี 6 ภาษา ตามชายฝั่งของซูลาเวซีตะวันออกเฉียงใต้ เช่น ภาษาตูกัง เบซี
* ภาษากาโย (สุมาตราเหนือ)
* กลุ่มภาษาสุมาตรา มี 10 ภาษา ใช้พูดในสุมาตรากลางตอนเหนือ รวมทั้งภาษานีอัส ภาษาเม็นตาไว และภาษาบาตัก 5 ภาษา
* กลุ่มภาษามาเลย์อิก
* กลุ่มภาษาลัมปูติก มี 2 ภาษาในลัมปุง ในสุมาตราใต้
* ภาษาซุนดา ในชวาตะวันตก
* ภาษาชวาในชวากลาง
* ภาษามาดูรา ในชวาตะวันออกและมาดูรา
* กลุ่มภาษาบาหลี-ซาซัก มี 3 ภาษาคือภาษาบาหลีบนเกาะบาหลี ภาษาซาซักบนเกาะลอมบอก และภาษาซุมบาวาในซุมบาวาตะวันตก
* ภาษาปาเลาในหมู่เกาะปาเลา
* ภาษาชามอร์โรในหมู่เกาะมาเรียนารวมทั้งเกาะกวม

## อ้างอิง

* Fay Wouk and Malcolm Ross (ed.), The history and typology of western Austronesian voice systems. Australian National University, 2002.

หมวดหมู่:ตระกูลภาษาออสโตรนีเซียน
กระหม่อม

thumb|250px|มุมมองทางด้านบนของกะโหลกศีรษะของเด็กแรกเกิด แสดงกระหม่อมหน้าและกระหม่อมหลัง
thumb|250px|มุมมองทางด้านข้างของกะโหลกศีรษะของเด็กแรกเกิด แสดงกระหม่อมหน้า กระหม่อมข้าง และกระหม่อมกกหู

**กระหม่อม** หรือ **ขม่อม** () เป็นโครงสร้างทางกายวิภาคศาสตร์ในกะโหลกศีรษะของทารก กระหม่อมเป็นโครงสร้างนิ่มๆ ของศีรษะทารกซึ่งแผ่นกระดูกหุ้มสมองสามารถหดชิดเข้ามาหากันได้ทำให้ศีรษะทารกผ่านช่องคลอดได้ในระหว่างคลอด การกลายเป็นกระดูก (ossification) ของกะโหลกศีรษะทำให้กระหม่อมปิดในระหว่าง 2 ขวบปีแรกของทารก การปิดของกระหม่อมทำให้กระดูกหุ้มสมองเชื่อมต่อกันเป็นข้อต่อแบบซูเจอร์ (suture) กระหม่อมที่เห็นได้ในทารกได้แก่ กระหม่อมหน้า (anterior fontanelle) และกระหม่อมหลัง (posterior fontanelle) และยังมีกระหม่อมที่น่าสนใจอีก 2 คู่ได้แก่ กระหม่อมกกหู (mastoid fontanelle) และกระหม่อมสฟีนอยด์ (sphenoidal fontanelle) รวมมีทั้งหมด 6 กระหม่อม

กะโหลกศีรษะของทารกแรกเกิดประกอบด้วยกระดูก 5 ชิ้นหลักๆ ได้แก่ กระดูกหน้าผาก 2 ชิ้น, กระดูกข้างขม่อม 2 ชิ้น, และกระดูกท้ายทอย 1 ชิ้น กระดูกทั้งหมดเชื่อมกันด้วยข้อต่อแบบซูเจอร์ ซึ่งช่วยในการเคลื่อนที่ของกระดูกระหว่างการคลอดและการเจริญเติบโต **[[กระหม่อมหลัง]]**เป็นโครงสร้างบนกะโหลกศีรษะที่เป็นรอยเปิดระหว่างกระดูกที่ถูกปกคลุมด้วยเยื่อแผ่นหนา เป็นรอยเชื่อมระหว่างกระดูกข้างขม่อม 2 ชิ้นและกระดูกท้ายทอย (บริเวณที่เรียกว่า แลมบ์ดา (lambda)) กระหม่อมนี้มักจะปิดระหว่าง 2-3 เดือนแรกหลังคลอด

**[[กระหม่อมหน้า]]**เป็นกระหม่อมที่มีขนาดใหญ่กว่า มีรูปร่างคล้ายสี่เหลี่ยมขนมเปียกปูน ซึ่งเป็นจุดเชื่อมระหว่างกระดูกหน้าผาก 2 ชิ้นและกระดูกข้างขม่อม 2 ชิ้น กระหม่อมนี้จะเปิดจนกระทั่งทารกมีอายุประมาณ 2 ปี แต่ทารกที่มีความผิดปกติเช่น โรค cleidocranial dysostosis อาจทำให้กระหม่อมนี้ปิดช้าหรือไม่ปิดเลย กระหม่อมหน้าเป็นบริเวณที่มีความสำคัญทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure)

พ่อแม่มักจะมีความกังวลว่าทารกอาจมีแนวโน้มได้รับบาดเจ็บที่กระหม่อม แต่ในความเป็นจริงแล้วแม้ว่ากระหม่อมจะนับว่าเป็นบริเวณที่บอบบางของกะโหลกศีรษะ แต่เยื่อแผ่นที่คลุมกระหม่อมอยู่ก็มีความหนามากและทะลุผ่านได้ยากในระดับหนึ่ง กระหม่อมเป็นบริเวณที่ใช้ในการตรวจอัลตร้าซาวด์เพื่อดูภาพสมองของทารก แต่เมื่อกระหม่อมปิดแล้วจะไม่สามารถใช้การอัลตร้าซาวด์ในการสังเกตสมองได้เพราะกระหม่อมจะกลายเป็นกระดูกซึ่งเป็นบริเวณกั้นเสียง

## ดูเพิ่ม
* กระหม่อมหน้า
* กระหม่อมหลัง
* กระหม่อมกกหู
* กระหม่อมสฟีนอยด์

หมวดหมู่:กายวิภาคศาสตร์ของมนุษย์
หมวดหมู่:กะโหลกศีรษะ
หมวดหมู่:ศีรษะและคอ
กระหม่อมหน้า

**กระหม่อมหน้า** (, bregmatic fontanelle หรือ frontal fontanelle) เป็นกระหม่อมที่มีขนาดใหญ่ที่สุด อยู่ที่จุดร่วมของรอยประสานหว่างขม่อม (sagittal suture), รอยประสานคร่อมขม่อมหน้า (coronal suture), และรอยประสานหน้าผาก (frontal suture) มีรูปร่างเหมือนเพชรหรือสี่เหลี่ยมขนมเปียกปูน ในแนวหน้าหลังยาวประมาณ 4 เซนติเมตร และในแนวขวางประมาณ 2.5 เซนติเมตร กระหม่อมช่วยทำให้กะโหลกศีรษะเปลี่ยนแปลงรูปร่างได้เล็กน้อยขณะคลอดเพื่อช่วยในการผ่านช่องคลอดและช่วยให้กะโหลกขยายได้เมื่อมีการขยายขนาดของสมองหลังคลอด

ในขณะที่กระหม่อมหลังและกระหม่อมด้านข้างจะปิดประมาณ 6 เดือนหลังคลอด กระหม่อมหน้าจะยังไม่ปิดจนกระทั่งถึงประมาณกลางขวบปีที่ 2 การกลายเป็นกระดูก (ossification) จะเริ่มเต็มที่เมื่อปลายอายุ 20 และสิ้นสุดก่อนอายุ 50 ปี

## ความสำคัญทางคลินิก
กระหม่อมมีความสำคัญและมีประโยชน์ในทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure) อย่างไรก็ตามการนูนของกระหม่อมหน้าอาจไม่ได้บ่งบอกถึงการเพิ่มของความดันในกะโหลกเสมอไป หากทารกร้องไห้ติดต่อกันเป็นเวลานานอาจทำให้กระหม่อมนูนในลักษณะเดียวกันเช่นกัน

## ดูเพิ่ม
* เบรกมา (Bregma)

## แหล่งข้อมูลอื่น
* NIC25 at FPnotebook 
* 
* 

หมวดหมู่:ศีรษะและคอ
หมวดหมู่:กะโหลกศีรษะ
กระหม่อมหลัง

**กระหม่อมหลัง** หรือ **ขม่อมหลัง** ( หรือ occipital fontanelle) เป็นกระหม่อมบนกะโหลกศีรษะ มีรูปร่างเป็นสามเหลี่ยมและอยู่ที่จุดบรรจบของรอยประสานหว่างขม่อม (sagittal suture) และรอยประสาทแลมบ์ดอยด์ (lambdoidal suture) กระหม่อมนี้จะปิดภายใน 6-8 สัปดาห์หลังคลอดและเมื่อปิดแล้วจะเป็นรอยประสานที่เรียกว่า แลมบ์ดา (lambda)

## ดูเพิ่ม
* แลมบ์ดา (กายวิภาคศาสตร์)

## แหล่งข้อมูลอื่น
* NIC25 at FPnotebook 
* 

หมวดหมู่:ศีรษะและคอ
หมวดหมู่:กะโหลกศีรษะ
แลมบ์ดา (กายวิภาคศาสตร์)

**แลมบ์ดา** (lambda) ในทางกายวิภาคศาสตร์หมายถึงบริเวณของกะโหลกศีรษะใกล้ๆ ท้ายทอยซึ่งเป็นจุดบรรจบของรอยประสานหว่างขม่อม (sagittal suture) และรอยประสาทแลมบ์ดอยด์ (lambdoidal suture) ในระยะทารกในครรภ์ ส่วนนี้จะเป็นแผ่นเยื่อซึ่งเรียกว่า กระหม่อมหลัง (posterior fontanelle)

## แหล่งข้อมูลอื่น
* 

หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
ลแมบ์ดา
ลแมบ์ดา
หอสมุดนักฮัมมาดี

**หอสมุดนักฮัมมาดี** ( มีอีกชื่อว่า **กลุ่มเอกสารตัวเขียน[[Sheneset-Chenoboskion|เชโนบอสเกียน]]** และ **พระวรสารไญยนิยม**) เป็นชุดตำราชาวคริสต์ยุคแรกและฝ่ายไญยนิยมที่ค้นพบใกล้เมืองนักฮัมมาดีในอียิปต์บนเมื่อ ค.ศ. 1945

โคเดกซ์พาไพรัสแบบปกหนัง 13 เล่มถูกฝังในโถปิดสนิท ค้นพบโดยชาวนาท้องถิ่นชื่อ Muhammed al-Samman งานเขียนในโคเดกซ์ประกอบด้วยศาสตรนิพนธ์ไญยนิยม 52 เล่ม แต่ก็มีผลงานสามอันที่เป็นของ *[[Hermetica|Corpus Hermeticum]]* และงานแปล/ดัดแปลงบางส่วนจาก''อุตมรัฐ''ของเพลโต ในบทนำของ *The Nag Hammadi Library in English* เจมส์ โรบินสันเสนอแนะว่า โคเดกซ์เหล่านี้อาจเคยอยู่ในอารามปาโชเมียนที่อยู่ใกล้เคียง และถูกฝังไว้หลังนักบุญอาธานาเซียสประณามการใช้พระคัมภีร์นอกสารบบในจดหมายเทศกาลของเขาเมื่อ ค.ศ. 367 สมมติฐานปาโชเมียนได้รับการขยายเพิ่มเติมโดย Lundhaug กับ Jenott (2015, 2018) และเสริมข้อมูลเพิ่มเติมโดย Linjamaa (2024) ในหนังสือของ Linjamaa โต้แย้งว่าสมุดนักฮัมมาดีเคยใช้งานโดยชนชั้นสูงทางปัญญากลุ่มเล็ก ๆ ในอารามปาโชเมียน และใช้ในส่วนเล็กของหอสมุดคริสเตียนที่กว้างขวางกว่ามาก

เนื้อหาของโคเดกซ์เขียนในภาษาคอปติก ผลงานที่เป็นที่รู้จักดัที่สุดน่าจะเป็นพระวรสารนักบุญโทมัสที่มีตำราโคเดกซ์ครบทุกหน้า หลังการค้นพบนี้ นักวิชาการตระหนักว่าชิ้นส่วนคำกล่าวที่เชื่อว่าเป็นของพระเยซูปรากฏอยู่ในเอกสารตัวเขียนที่ค้นพบที่ Oxyrhynchus ใน ค.ศ. 1898 (P. Oxy. 1) และมีการอ้างคำพูดที่ตรงกันในแหล่งข้อมูลชาวคริสต์ยุคแรก นักตีความส่วนใหญ่ระบุวันที่เขียนพระวรสารนักบุญโทมัสไว้อยู่ในคริสต์ศตวรรษที่ 2 แต่ใช้แหล่งข้อมูลที่เก่ากว่านั้นมาก เอกสารตัวเขียนที่ฝังอยู่มีอายุถึงคริสต์ศตวรรษที่ 3 ถึง 4

โคเดกซ์นักฮัมมาดีหลายเล่มปัจจุบันเก็บไว้ที่พิพิธภัณฑ์คอปติกในไคโร ประเทศอียิปต์

## การค้นพบ
ผู้ค้นพบเอกสารนักฮัมมาดีเป็นกรรมกรรับจ้างทำไร่ชาวเบดูอิน 7 คน เข้าไปขุดปุ๋ยไนเตรตใกล้กับหน้าผาจามาล อัล-ทารีฟ ขณะที่ขุดพบไหฝังอยู่ใกล้กับหัวกะโหลกคน เมื่อทุบไหแตกเห็นหนังสือจึงนำไปเก็บไว้ ต่อมาได้นำหนังสือไปฝากกับนักบวชนิกายคอปติก ญาติของนักบวชผู้นี้ที่เป็นครูสอนประวัติศาสตร์นำหนังสือนี้ไปขายให้พิพิธภัณฑ์คอปติก ต่อมาพิพิธภัณฑ์ได้ตามซื้อหนังสือชุดนี้มาเก็บไว้จนครบ

## เนื้อหา
ส่วนใหญ่เป็นเอกสารเกี่ยวกับศาสนาคริสต์ที่เชื่อว่าเคยมีแต่สูญหายไปมีทั้งหมด 46 เรื่อง เขียนด้วยภาษาคอปติก คาดว่าน่าจะเริ่มเขียนในราวพุทธศตวรรษที่ 9-10 หนังสือเหล่านี้อาจจะมาจากโบสถ์คริสต์ของนักบุญพาโคมิอัสที่อยู่ห่างจากหน้าผาที่พบ 3 ไมล์ ซึ่งนำมาซ่อนไว้หลังจากมีการประกาศให้หนังสือที่อยู่นอกเหนือการรับรองของพระศาสนจักรเป็นหนังสือนอกรีตเมื่อราว พ.ศ. 900

## หมายเหตุ

## อ้างอิง

## อ่านเพิ่ม

* 
* 
* 
* 
* 
* 
* 
* 
* 
* 
*  
* 

## แหล่งข้อมูลอื่น
* The Nag Hammadi Library – ตำราทั้งหมด ที่หอสมุด Gnostic Society 
* พระวรสารนักบุญโทมัส – คำแปลหลายภาษาและแหล่งข้อมูล ที่หอสมุด Gnostic Society
* How the manuscripts were found – รายการเอกสารตัวเขียนทั้งหมด ที่ Tertullian Project
* Jung Codex, at the Tertullian Project

หมวดหมู่:ศาสนาคริสต์ในประเทศอียิปต์
หมวดหมู่:ประวัติศาสตร์อียิปต์
หมวดหมู่:ไญยนิยม
แลมบ์ดา (แก้ความกำกวม)

**แลมบ์ดา**  () อาจหมายถึง
* แลมบ์ดา อักษรกรีกตัวที่ 11 มีลักษณะดังนี้ ตัวใหญ่ Λ, ตัวเล็ก λ
* แลมบ์ดา (กายวิภาคศาสตร์) บริเวณของกะโหลกศีรษะผู้ใหญ่ซึ่งเคยเป็นกระหม่อมหลังในระยะทารก

## ดูเพิ่ม
* แลมดา
รอยประสานหว่างขม่อม

**รอยประสานหว่างขม่อม** () เป็นข้อต่อเนื้อเยื่อเกี่ยวพันแบบเส้นใยระหว่างกระดูกข้างขม่อม (parietal bone) 2 ชิ้นของกะโหลกศีรษะ เมื่อแรกคลอดกระดูกของกะโหลกศีรษะจะไม่มาบรรจบกันสนิท หากกระดูกชิ้นใดชิ้นหนึ่งของกะโหลกศีรษะเจริญเร็วกว่าปกติทำให้เกิดการปิดของซูเจอร์ก่อนกำหนด (premature closure of the suture) ซึ่งทำให้กะโหลกผิดรูป เช่น หากรอยประสานหว่างขม่อมปิดก่อนกำหนดจะทำให้กะโหลกศีรษะยาว แคบ รูปร่างคล้ายลิ่ม ซึ่งเรียกภาวะนี้ว่า กะโหลกเป็นสันหว่างขม่อม (scaphocephaly)

จุดหลักทางกายวิภาคที่พบบนรอยประสานหว่างขม่อม ได้แก่ เบรกมา (bregma) และส่วนยอดกะโหลก (vertex of the skull) เบรกมาเกิดจากจุดเชื่อมของรอยประสานระหว่างขม่อมและรอยประสานคร่อมขม่อมหน้า (coronal suture) และส่วนยอดกะโหลกเป็นจุดบนสุดของกะโหลกศีรษะ ซึ่งมักจะอยู่ใกล้กับตรงกลางของรอยประสานหว่างขม่อม

## อ้างอิง
* "Sagittal suture." Stedman's Medical Dictionary, 27th ed. (2000).
* Moore, Keith L., and T.V.N. Persaud. The Developing Human: Clinically Oriented Embryology, 7th ed. (2003).

## แหล่งข้อมูลอื่น
* 
* 
* 

หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
แอลแอล คูล เจ

**เจมส์ ท็อดด์ สมิธ ที่ 3** () เกิดเมื่อวันที่ 14 มกราคม ค.ศ. 1968 หรือเป็นที่รู้จักในนาม  **แอลแอล คูล เจ** () เป็นแร็ปเปอร์ชาวอเมริกัน มีผลงานยอดขายกว่า 15 ล้านชุดในอเมริกา เป็นนักแสดงมีผลงานภาพยนตร์อยู่หลายเรื่อง เช่น *Halloween H20* (1998), *Deep Blue Sea* (1999), *Rollerball* (2002), *Deliver Us from Eva* (2003), *S.W.A.T.* (2003)

## อ้างอิง
* LL Cool J (แอลแอล คูล เจ)
* Official Def Jam website 
* 

หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายบาร์เบโดส
หมวดหมู่:บุคคลจากควีนส์
เอ็มมี รอสซัม

**เอ็มมี รอสซัม (Emmy Rossum)** หรือชื่อจริงของเธอคือ **เอมมานูเอลล์ เกรย์ รอสซัม (Emmanuelle Grey Rossum)** เกิดเมื่อวันที่ 12 กันยายน พ.ศ. 2529 (ค.ศ. 1986) เป็นนักแสดงชาวอเมริกัน นักร้อง นักแต่งเพลง และ ผู้กำกับ เธอมีผลงานเด่นคือนางเอกภาพยนตร์เรื่อง วิกฤติวันสิ้นโลก, Poseidon (2006), The Phantom of the Opera และผลงานที่ดัดแปลงมาจากการ์ตูนเรื่อง ดราก้อนบอล ฉบับภาพยนตร์ ที่เธอแสดงเป็น บลูม่า

เอ็มมี เกิดที่นครนิวยอร์ก โดยมีแม่ชื่อ เชริล (Cheryl) ที่ทำงานเป็นพนักงานธนาคาร โดยแม่ของเธอเลี้ยงเอ็มมีมาโดยลำพังโดยไร้เงาพ่อของเธอ (ซึ่งเธอก็ได้นำไปแต่งเป็นเพลง โดยใช้ชื่อว่า Anymore ซึ่งเป็นเพลงสุดท้ายในชุด Inside Out) โดยเธอก็ฉายแววครั้งแรก หลังจากที่ร้องเพลง Happy Birthday ได้ถึง 12 คีย์ จึงได้ถูกดึงไปร่วมวง Metropolitan Opera Children's Chorus ตั้งแต่อายุเพียง 7 ขวบ โดยที่เมื่อเธออายุได้ 12 ปีก็ได้ทิ้งวงไป เพราะตัวเธอใหญ่เกินกว่าที่จะเป็นคอรัสเด็กได้แล้ว เธอจึงได้ชิมลางงานแสดงครั้งแรก โดยเป็นแขกรับเชิญในซีรีส์ Law & Order และเธอก็ได้เข้าชิงดาวรุ่งยอดเยี่ยมในปี 2542 จากหนังทางทีวีเรื่อง Genius

เอมมี ได้เล่นหนังจอใหญ่เป็นครั้งแรกในปี 2543 เรื่อง Songcatcher โดยเปิดตัวที่ เทศกาลหนังซันแดนซ์ และเธอก็ได้รับเสนอชื่อเข้าชิง Independent Spirit Award สาขาดาวรุ่งยอดเยี่ยม โดยในต่อมา เธอก็ได้แสดงในหนังดรามาชิงรางวัลของ คลินต์ อีสต์วูด เรื่อง Mystic River ในปี 2546 โดยเล่นเป็นลูกสาวที่ถูกฆาตกรรมของ ฌอน เพนน์ จนมาโด่งดังจากเรื่อง The Day After Tomorrow ที่เล่นกับ  เดนนิส เควด และ เจค จิลเลนฮอลเมื่อปี 2547 แต่ก็ยังไม่เท่ากับบท คริสทีน ที่เธอได้แสดงทั้งความสามารถในการร้องเพลงกับการแสดงไปพร้อมๆ กัน ในเรื่อง The Phantom of the Opera ในปีเดียวกัน

หลังจากเว้นงานแสดงจอเงินมา 2 ปี ในปี 2549 โดยรับงานหนังรีเมคเรื่อง Poseidon โดยเล่นกับ เคิร์ต รัสเซลล์ และเว้นไป 3 ปี เธอก็เล่นเรื่อง DragonBall Evolution โดยมีหนังสะท้อนปัญหาวัยรุ่น อย่าง Dare ออกมาในปีเดียวกัน โดยเป็นหนังที่ได้ไปเปิดตัวในเทศกาลหนังซันแดนซ์

ผลงานปัจจุบันของเธอ คือ ซีรีส์เรื่อง Shameless ฉายที่ช่อง Showtime และในปี 2556 นี้ เธอก็มีผลงานทางจอเงินเรื่องใหม่ คือ Beautiful Creatures (แม่มดแคสเตอร์)

นอกจากนี้ เอ็มมียังมีผลงานเพลงอยู่ด้วย ชุดแรกชื่อ *Inside Out*  วางแผงเมื่อปี 2007 และยัง
มี EP (มินิอัลบั้ม) เป็นเพลงคริสต์มาส ออกช่วงท้ายปีเดียวกัน ชื่อ Carol of the Bells ส่วนอัลบั้มที่ 2 ชื่อว่า Sentimental Journey ก็วางแผงในปี 2556 โดยเป็นการเรียบเรียงเพลงเก่ามาร้องใหม่ในรูปแบบของเธอเอง

## แหล่งข้อมูลอื่น

* เว็บไซต์อย่างเป็นทางการ 
*  
* ทวิตเตอร์อย่างเป็นทางการ 
* อินสตาแกรมอย่างเป็นทางการ  

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลจากนครนิวยอร์ก
ฟร็องส์แว็งต์-กัทร์

**ฟร็องส์แว็งต์-กัทร์** () เป็นเครือข่ายโทรทัศน์ฝรั่งเศสและข่าวนานาชาติที่ถือครองโดยรัฐ โดยมีฐานในปารีส ช่องนี้ออกอากาศในภาษาฝรั่งเศส อังกฤษ อาหรับ และสเปน และมีเป้าหมายไปยังตลาดต่างประเทศ

เครือข่าวนี้ก่อตั้งขึ้นในวันที่ 6 ธันวาคม ค.ศ. 2006 ที่ย่านIssy-les-Moulineauxของปารีส โดยมีเป้าหมายยังตลาดทั่วโลกและออกอากาศโดยผู้ให้บริการโทรทัศน์ระบบบอกรับสมาชิกทั่วโลก  แต่ใน ค.ศ. 2010 ฟร็องส์แว็งต์-กัทร์เริ่มออกอากาศออนไลน์ เป้าหมายของเครือข่ายนี้คือ "ให้บริการสาธารณะทั่วโลกและจุดยืนด้านบรรณาธิการร่วมกัน"

นับตั้งแต่ ค.ศ. 2008 ช่องนี้ถือครองโดยรัฐบาลฝรั่งเศส ผ่านการถือหุ้นบริษัท France Médias Monde โดยมีงบประมาณประมาณ 100 ล้านยูโรต่อปี ผู้อำนวยการคนปัจจุบันของฟร็องส์แว็งต์-กัทร์คือ Vanessa Burggraf

## รายการที่ออกอากาศ
* The News ทุก ๆ ครึ่งชั่วโมง ออกอากาศเวลา 10 นาที สดจากห้องข่าวในปารีส  
* Live from Paris รายงานข่าวแบบต่อเนื่อง สดตั้งแต่เวลา 06:00–10:00 น. และ 19:00–00:00 น. เวลากรุงปารีส)
* Weather พยากรณ์อากาศทั่วโลกด้วยแอนิเมชันกราฟิก หลังข่าวทุก ๆ ครึ่งชั่วโมง 
* Headlines รีวิวหัวข่าวที่สำคัญ
* In The Weeklies รีวิวหนังสือพิมพ์และนิตยสารรายสัปดาห์ทั่วโลก ทุกมาวันเสาร์-อาทิตย์
* In The Papers รีวิวหนังสือพิมพ์ทั่วโลก ทุกวัน
* The France 24 Interview สัมภาษณ์บุคคลในข่าว
* The Debate – สนทนากับแขกรับเชิญสองท่านเกี่ยวกับข่าวและสถานการณ์รอบโลก (รายการนี้ออกอากาศในประเทศไทยทางพีเอสไอ สาระดี ทุกวันจันทร์–ศุกร์ เวลา 19:00–20:00 น. โดยออกอากาศเป็นภาษาอังกฤษ พร้อมคำบรรยายภาษาไทย)
* Web News ข่าวที่สำคัญในเว็บและบล็อกของแต่ละวัน
* Environment ข่าวที่เกี่ยวกับสิ่งแวดล้อมในแต่ละสัปดาห์
* Health ข่าวที่เกี่ยวกับสุขภาพในแต่ละสัปดาห์
* Future ข่าวที่เกี่ยวกับวิทยาศาสตร์และเทคโนโลยีในแต่ละสัปดาห์
* The Week In Maghreb รีวิวข่าวที่สำคัญในแต่ละสัปดาห์ในแอฟริกาเหนือ
* The Week In Asia รีวิวข่าวที่สำคัญในแต่ละสัปดาห์ในเอเชีย
* The Week In Europe รีวิวข่าวที่สำคัญในแต่ละสัปดาห์ในยุโรป
* The Week In France รีวิวข่าวที่สำคัญในแต่ละสัปดาห์ในฝรั่งเศส
* The Week In The Americas รีวิวข่าวที่สำคัญในแต่ละสัปดาห์ในทวีปอเมริกาเหนือและใต้
* The Week In The Middle East รีวิวข่าวที่สำคัญในแต่ละสัปดาห์ในตะวันออกกลาง

## อ้างอิง

## แหล่งข้อมูลอื่น

* 
* Official Dailymotion channel
*  (อังกฤษ)
*  (ฝรั่งเศส)
* France launches world TV channel, BBC News
* France launches global news channel, Al Jazeera English

หมวดหมู่:สถานีโทรทัศน์ในประเทศฝรั่งเศส
เพิร์ลฮาร์เบอร์

thumb|ภาพถ่ายทางอากาศของท่าเรือ

**เพิร์ลฮาร์เบอร์** () คือท่าเรือที่ใช้สำหรับให้เรือขนาดใหญ่หลบลมพายุต่างๆ ตั้งอยู่บนเกาะโอวาฮู, รัฐฮาวาย ทางตะวันตกของโฮโนลูลู ส่วนมากของพื้นที่บริเวณท่าเรือจะล้อมรอบไปด้วยฐานทัพเรือน้ำลึกของสหรัฐอเมริกา และเป็นสำนักงานใหญ่ของกองเรือแปซิฟิกของสหรัฐอเมริกาที่นี้เป็นที่รู้จักในเหตุการณ์โจมตีที่ท่าเรือเพิร์ลโดยจักรวรรดิญี่ปุ่น เมื่อวันที่ 7 ธันวาคม พ.ศ. 2484 เป็นจุดเริ่มต้นของการเข้าสู่สงครามโลกครั้งที่สองของสหรัฐอเมริกา  

## อ้างอิง
* รายละเอียดและประวัติท่าเรือเพิร์ล 

หมวดหมู่:ท่าเรือ
หมวดหมู่:สิ่งก่อสร้างในรัฐฮาวาย
หมวดหมู่:การโจมตีเพิร์ลฮาร์เบอร์
เถิม ทวี้ หั่ง

**เถิม ทวี้ หั่ง** () เป็นนักแสดงชาวเวียดนาม มีผลงานตั้งแต่ช่วงปลายทศวรรษ 1950 ถึงปลายทศวรรษ 1970 เธอเล่นภาพยนตร์มากมาย ซึ่งก็มีภาพยนตร์เวียดนามที่ร่วมหุ้นกับต่างชาติด้วย

## ประวัติ
เถิม ทวี้ หั่ง หรือชื่อจริงว่า เหงียน กีม ฝุ่ง เกิดเมื่อปี 1939 (พ.ศ. 2482) ที่เมืองไฮฟอง (Hải Phòng) แต่ย้ายถิ่นตามครอบครัวมาอยู่ที่จังหวัดอานซาง (An Giang) ทางตอนใต้ของเวียดนาม พออายุได้ 16 ปีไปสมัครเป็นนักแสดงของ บริษัทภาพยนตร์ หมี เวิน โดยที่พ่อแม่ของเธอไม่ทราบ และเธอก็ได้รับการคัดเลือกจากผู้ที่เข้ามาสมัครถึง 2,000 คน เจ้าของบริษัทภาพยนตร์ หมี เวิน (Mỹ Vân) ก็ได้ตั้งชื่อเพื่อใช้ในการแสดงให้เธอว่า เถิม ทวี้ หั่ง (Thẩm Thúy Hằng)  มีผลงานการแสดงเรื่องแรก ในปี 1958 (พ.ศ. 2501) คือ คนงามแห่งบิ่ญเซือง (Người đẹp Bình Dương - เหงื่อย แด็ป บิ่ญ เซือง) และทำให้เธอเป็นที่รู้จักต่อมาอีกมากมาย ทำให้เธอเป็นดาราของเวียดนามที่แสดงภาพยนตร์มากที่สุดคนหนึ่งในยุค ปลาย 1950 ถึง 1960 ในปี 1969 (พ.ศ. 2512) เธอก็ได้จัดตั้งกลุ่มผลิตภาพยนตร์ของตัวเองด้วย ซึ่งต่อมาได้กลายเป็นบริษัท Vilifilms

นอกจากนี้เธอยังมีผลงานการแสดงละครเวทีและ ก่าย เลือง (เป็นการแสดงละครดั้งเดิม ของทางภาคใต้เวียดนาม) และหลังจากที่เวียดนามเหนือรวมกับเวียดนามใต้ เธอก็ยังอยู่ในเวียดนามและได้แสดงภาพยนตร์อีกหลายเรื่อง 

เธอได้รับการยกย่องจากรัฐบาลเวียดนาม ให้เป็น ศิลปินดีเด่นของชาติ (Nghệ sĩ ưu tú- เหงะสีอืวตู๊) สามีของเธอ เหงียน ซวน วั้ญ เคยเป็นผู้ช่วย นายกรัฐมนตรีด้านการธนาคาร (การคลัง) ของเวียดนามใต้

## อ้างอิง
* http://www.thaifilm.com/forumDetail.asp?topicID=4362&page=6&keyword= 

หมวดหมู่:นักแสดงเวียดนาม
หมวดหมู่:บุคคลจากไฮฟอง
หมวดหมู่:บุคคลจากจังหวัดอานซาง
ไนซ์ ทู มีท ยู

**ไนซ์ ทู มีท ยู** () เป็นกลุ่มบอยแบนด์ ศิลปินไทย แนวเพลงป็อป สังกัดค่ายร็อคสกิน ในเครือ อาร์เอส ประกอบด้วยสมาชิก 4 คน (เชน)​ ธนา ลิมปยารยะ, (แจ๊ค)​ จารุพงศ์ กล้วยไม้งาม, (ปั้นจั่น)​ กวิน อิ่มอโนทัย และ (เต้)​ พงศ์ธร วนะเกียรติกุล

## ประวัติ
ไนซ์ ทู มีท ยู มีผลงานอัลบั้มชุดแรกคือ **Nice 2 Meet U** มีเพลงดังคือ ใจเกเร และ LOVE การันตี และออกผลงานอัลบั้มที่ 2 **More​** มีเพลงดังอย่าง คนดื้อดึง และ อิจฉา

ในเดือนพฤษภาคม 2551 (แจ๊ค)​ จารุพงศ์ กล้วยไม้งาม ขอถอนตัวออกจาก **Nice 2 Meet U** เหตุเพราะมีปัญหาทางด้านการเรียน สมาชิกในวงจึงได้ร่วมกันทำผลงานอัลบั้มที่3ขึ้นมาซึ่งเป็นอัลบั้มพิเศษรวมเพลงดังของทางวง และได้เพิ่งเพลง Friendship Forever ด้วย อีกเพลงหนึ่ง เพื่อเป็นการแสดงความคิดถึงแด่แจ็คซึ่งได้ออกจากวงไปนั่นเอง อัลบั้มนี้เปิดตัวในเดือนกันยายน พ.ศ. 2551

และเมื่อประมาณเดือนมกราคม 2552 ก็ได้มีสมาชิกคนใหม่ นั่นคือ (ข้าวโอ๊ต)​ รุจิกร มั่งมี ซึ่งได้ร่วมทำผลงานเพลงอัลบั้มล่าสุด ที่มีชื่อว่า **Peek-A-Boo!**​ เปิดตัวด้วยเพลง มีฟอร์ม และ คนเหงาเขาทำกัน อัลบั้มนี้ออกวางจำหน่ายอย่างเป็นทางการช่วงเดือนกุมภาพันธ์ พ.ศ. 2552 มีเพลงดังคือ มีฟอร์ม และ คนเหงาเขาทำกัน 

ในปี2558วงไนซ์ทูมีทยูที่นำทีมโดย เชน ธนา, แจ๊ค Blackjack, ปั้นจั่น และ เต้ ได้โผล่มาเซอร์ไพรซ์กลางงาน อมาโด้รีแบรนอ ของ เชน ธนา

ปัจจุบัน **ปั้นจั่น** ยังอยู่ในวงการบันเทิง หันมาเป็นพิธีกรนักแสดง **ข้าวโอ๊ต** หันมาเป็นมาสเตอร์เชฟไทยแลนด์ **เต้** กับ **เชน** ทำธุรกิจส่วนตัว **แจ๊ค** ยังอยู่ในวงการบันเทิง เป็นนักร้องนักแสดง

## สมาชิก

### อดีตสมาชิก

## มิวสิควีดีโอ

## ผลงานเพลง
#### อัลบั้ม Nice 2 Meet U

## ผลงานละคร
#### ละครโทรทัศน์

#### ละครชุด

#### ละครซิทคอม

## ผลงาน[[:en:Master of Ceremony|พิธีกร]]

## รางวัล
*Most Popular New Boys Band of 2007 from Seventeen Magazines Thai edition (2550)

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:บอยแบนด์ไทย
หมวดหมู่:กลุ่มดนตรีไทยในยุค 2000
รอยประสานคร่อมขม่อมหน้า

**รอยประสานคร่อมขม่อมหน้า** () เป็นข้อต่อเนื้อเยื่อเกี่ยวพันแบบเส้นใยระหว่างกระดูกหน้าผาก (frontal bone) และกระดูกข้างขม่อม (parietal bone) ของกะโหลกศีรษะ เมื่อแรกเกิดกระดูกของกะโหลกศีรษะจะไม่มาบรรจบกันสนิท 

## พยาธิวิทยา
หากกระดูกชิ้นใดชิ้นหนึ่งของกะโหลกศีรษะเจริญเร็วกว่าปกติทำให้เกิดการปิดของซูเจอร์ก่อนกำหนด (premature closure of the suture) ซึ่งทำให้กะโหลกผิดรูป ความผิดปกติของกะโหลกศีรษะที่เกิดจากการปิดของรอยประสานคร่อมขม่อมหน้าก่อนกำหนดได้แก่
* กะโหลกสูงยาว เรียกว่า "สภาพหัวหลิม" (oxycephaly)
* กะโหลกเบี้ยว ไม่สมมาตร เรียกว่า "สภาพหัวเบี้ยว" (plagiocephaly)

## อ้างอิง
* "Sagittal suture." Stedman's Medical Dictionary, 27th ed. (2000).
* Moore, Keith L., and T.V.N. Persaud. The Developing Human: Clinically Oriented Embryology, 7th ed. (2003).

## ภาพอื่นๆ

 Image:Gray190.png|ภาพวาดแสดงมุมมองจากทางด้านหน้าของกะโหลกศีรษะของมนุษย์
 Image:Gray198.png|มุมมองทางด้านข้างของกะโหลกศีรษะของเด็กแรกเกิด แสดงกระหม่อมหน้า กระหม่อมข้าง และกระหม่อมกกหู


## แหล่งข้อมูลอื่น
* 
* 
* 

หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
เมทัลเกียร์โซลิด 2: ซันส์ออฟลิเบอร์ตี

***เมทัลเกียร์โซลิด 2: ซันส์ออฟลิเบอร์ตี***  ( ) เป็นวิดีโอเกมแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชัน 2ใน ค.ศ. 2001 โดยเป็นเกมที่ 4 ในชุดวิดีโอเกมจากทั้งหมด 7 เกม *[[เมทัลเกียร์]]* ที่เขียนบทและกำกับโดยฮิเดโอะ โคจิมะ และเป็นภาคต่อโดยตรงของเกม *[[เมทัลเกียร์โซลิด]]* ดั้งเดิม ตัวเกมยังมีเวอร์ชันขยายในชื่อ ***เมทัลเกียร์โซลิด 2: ซับซแท็นซ*** ซึ่งวางจำหนายในปีถัดมาสำหรับเครื่องเอกซ์บอกซ์ และ ไมโครซอฟท์ วินโดวส์ นอกเหนือจากเครื่องเพลย์สเตชัน 2

หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:เกมจากค่ายโคนามิ
หมวดหมู่:เกมสำหรับเพลย์สเตชัน 2
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:เกมชุดเมทัลเกียร์
หมวดหมู่:วิดีโอเกมที่มีฉากในสหรัฐ
หมวดหมู่:บันเทิงคดีเกี่ยวกับการทำลายล้างวัตถุระเบิด
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมเกี่ยวกับเหล่านาวิกโยธินสหรัฐ
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมเกี่ยวกับการทำลายล้างวัตถุระเบิด
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมลอบเร้น
มาริสา อานิต้า

**มาริสา อานิต้า ฟันเดอร์วาวเดอะ** (; เกิด 16 พฤศจิกายน พ.ศ. 2525) เป็นที่รู้จักในชื่อ **มาริสา อานิต้า** ชื่อเล่น **สา** เป็นนางแบบและนักแสดงลูกครึ่งไทย-เนเธอร์แลนด์

## ประวัติ
มาริสา อานิต้าเป็นบุตรสาวเพียงคนเดียวของบิดาชื่อกลาส ฟันเดอร์วาวเดอะ เป็นวิศวกรชาวดัตช์ กับดวงใจ แย้มเยื้อน มารดาชาวไทย ซึ่งเป็นแม่บ้าน จนเมื่อเธออายุได้ 7 ปี บิดาของเธออยากประกอบธุรกิจอัญมณีจึงกลับมายังประเทศไทยในเวลาต่อมา 

เมื่อเธออายุได้ 12 ปี มีแมวมองชักชวนให้ทดลองงานขณะไปเที่ยวแดนเนรมิตกับครอบครัว เธอไปทดลองงานมาแล้วหลายแห่งแต่ไม่ประสบความสำเร็จ ต่อมาได้รับงานพรีเซนเตอร์ ต่อมาจึงรับงานโฆษณา และได้เล่นภาพยนตร์เรื่อง *[[เสียดาย 2]]* เป็นนางเอก ส่วนงานละครเรื่องแรกคือ *รักต้องอ้วน* หลังจากนั้นก็ได้มาเดินแบบและกลายเป็นนางแบบมืออาชีพ ในช่วงเวลานั้นหม่อมเจ้าชาตรีเฉลิม ยุคลแนะว่าให้เธอใช้ชื่อเพียงว่า **มาริสา อานิต้า** โดยตัดชื่อสกุลออกเพราะผู้ชมจะจดจำได้ง่าย เธอจึงใช้ชื่อนี้เรื่อยมา แต่บางคนมักสะกดหรือเรียกเป็นมาริสา แอนนิต้า ซึ่งเธอกล่าวว่าชื่อนั้นผิด

มาริสาสำเร็จการศึกษาที่คณะนิเทศศาสตร์ เกียรตินิยมอันดับหนึ่ง เกรดเฉลี่ย 3.61 จากมหาวิทยาลัยกรุงเทพ

## ชีวิตส่วนตัว
มาริสาเคยคบหากับเผ่าพล เทพหัสดิน ณ อยุธยา (ต้าร์ บาร์บี้) แต่ก็เลิกรากัน ต่อมาวันที่ 28 มีนาคม พ.ศ. 2557 มาริสาได้มีพิธีสมรสและจดทะเบียนสมรสอย่างเงียบ ๆ กับอัตตพล ศิริศุขสกุลชัย  นักบินที่เธอคบหากันมาหนึ่งปี

## ผลงาน
### ละครโทรทัศน์

### ละครโทรทัศน์ [[ช่อง 7]]

### ละครสั้น
* 2555 วิวาห์ ฮาเฮ ตอน คนสำคัญ รับบท ฟ้า  ช่อง 7
* 2556 ฉก.น้ำหวานอันธพาลหลบไป ตอน หัวหน้าคนใหม่ รับบท สาราวดี ช่อง 7
* 2556 คู่กิ๊กพริกกะเกลือ ตอน จารชนคนสวย รับบท จูเลีย ช่อง 7
* 2556 หลวงตา มินิซีรีส์ รับบท สะอาด ช่อง 7
* 2556 เซน...สื่อรักสื่อวิญญาณ ตอน รักแท้รักเทียม รับบท มิ้นท์ ช่อง 5
* 2556 ฟ้ามีตา ตอน เมียที่แสนดี  รับบท นุ่น ช่อง 7
* 2557 รักเต็มบ้าน ตอน ศพข้างบ้าน รับบท อรวี ช่อง 7
* 2558 ศีล 5 คนกล้าท้าอธรรม ตอน ล่าพรหมจรรย์ รับบท ลินดา ช่อง 5

### ภาพยนตร์
* เสียดาย 2 รับบท  โรส (2539)
* Burnt (2555)
### พิธีกร
* ไทม์ฟอร์ทีน (2540) ช่อง 9

### มิวสิควิดีโอ
* (ไม่) เอื้อมมือคว้า - อชิตะ ปราโมช ณ อยุธยา (2539)
* แค่นี้...ก็พอ - เปเล่ ธัญญรัตน์ (2539)
* ข้าวมันไก่ - เจมส์ เรืองศักดิ์ (2540)
* อย่าให้ใจกันเลย- ปกรณ์  ลัม (2540)
* พรหมลิขิต - นาวิน ต้าร์ (2542)
* ขวดน้ำ - นรีกระจ่าง คันธมาส
* หลุดปากใช่ไหม - POWER PAT
* คนอื่น - คอมมอนเซนส์
* ชอบทำให้คนคิดถึง - ไผ่ พงศธร   (2555)

## รางวัล
* The Sexiest Model in Thailand 2008 จากนิยสาร FHM
* The Sexiest Model in Thailand 2009 จากนิยสาร FHM
* รางวัลสวยทิ่มใจ จากงานสยามดาราสตาร์อวอร์ด 2010
* The Sexiest Model in Thailand 2010 จากนิยสาร FHM
* ติด 1 ใน 10 ผู้หญิงเซ็กซี่ ปี 2010 จากงานสยามบันเทิงปี 2010
* The Sexiest Model in Thailand 2011 จากนิยสาร FHM
* The Sexiest Model in Thailand 2012 จากนิยสาร FHM
* นางแบบเซ็กซี่ 2012 จากสยามบันเทิง
* The Sexiest Model in Thailand 2013 จากนิยสาร FHM
* GLOBAL MEDIA AWARDS 2024 สาขานักแสดงสมทบหญิงแห่งปี จากละคร มนตราฟ้าฟื้น

## อ้างอิง

* “ มาริสา แอนนิต้า ” nangdee.com
*  www.clubsa-mari.com  คลับคนรักมาริสา
* อินสตาแกรม มาริสา แอนนิต้า

หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายดัตช์
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
วาคีน ฟีนิกซ์

**วาคีน ราฟาเอล ฟีนิกซ์** (, สกุลเดิม: บอตทอม; เกิดเมื่อวันที่ 28 ตุลาคม ค.ศ. 1974) เป็นนักแสดงชาวอเมริกัน ผู้ได้รับรางวัลออสการ์ สาขานักแสดงนำชายยอดเยี่ยม จากบทบาทโจ๊กเกอร์ ใน *[[โจ๊กเกอร์ (ภาพยนตร์ พ.ศ. 2562)|โจ๊กเกอร์]]* (2019) ใน ค.ศ. 2020 *[[เดอะนิวยอร์กไทมส์]]*จัดให้เขาเป็นหนึ่งในนักแสดงที่ดีที่สุดในคริสต์ศตวรรษที่ 21

ฟีนิกซ์เริ่มต้นงานด้านแสดงทางโทรทัศน์กับพี่ชาย ริเวอร์ ฟีนิกซ์ และน้องสาว ซัมเมอร์ ฟีนิกซ์ ผลงานแสดงภาพยนตร์บทบาทสำคัญ แสดงในเรื่อง *[[SpaceCamp]]* (1986) ในช่วงนี้เองเขาใช้ชื่อว่า ลีฟ ฟีนิกซ์ (Leaf Phoenix) ซึ่งเป็นชื่อที่เขาตั้งเอง ต่อมากลับมากับชื่อจริง และได้รับเสียงตอบรับที่ดีจากผลงานแสดงสมทบในภาพยนตร์แนวตลก-ชีวิต เรื่อง *[[To Die For]]* (1995) และภาพนตร์ย้อนยุค *[[Quills]]* (2000) เขาได้รับความสนใจมากขึ้นจากบทจักรพรรดิก็อมมอดุส ในภาพยนตร์ *[[Gladiator (2000 film)|Gladiator]]* (2000) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากนั้นได้รับการเสนอชื่อรางวัลออสการ์ สาขานักแสดงนำชายยอดเยี่ยม จากบทบาทนักดนตรี จอห์นนี แคช ในเรื่อง *[[Walk the Line]]* (2005) และบททหารผ่านศึกติดสุราเรื่อง *[[The Master (2012 film)|The Master]]* (2012) และบทโจ๊กเกอร์ ในภาพยนตร์ *[[Joker (2019 film)|Joker]]* (2019) ผลงานเรื่องอื่นของเขา เช่น ภาพยนตร์สยองขวัญเรื่อง *[[Signs (film)|Signs]]* (2002) และ *[[The Village (2004 film)|The Village]]* (2004), ภาพยนตร์ชีวิตอิงประวัติศาสตร์เรื่อง *[[Hotel Rwanda]]* (2004), ภาพยนตร์รักแนวชีวิตเรื่อง *[[Her (film)|Her]]* (2013), ภาพยนตร์เสียดสีเรื่อง*[[Inherent Vice (film)|Inherent Vice]]* (2014), และภาพยนตร์จิตวิทยาระทึกขวัญ *[[You Were Never Really Here]]* (2017) ซึ่งทำให้เขาได้รับรางวัลนักแสดงยอดเยี่ยม จากเทศกาลภาพยนตร์กาน

นอกจากการแสดงแล้วเขายังมีผลงานการร้องเพลงโดยในภาพยนตร์เรื่อง *Walk The Line - ​อ้อมกอดรักก้องโลก* เขาร้องเพลงประกอบภาพยนตร์เรื่องนี้ไว้ถึง 9 เพลง และทำให้อัลบั้มเพลงประกอบภาพยนตร์ชุดนี้ได้รับรางวัลแกรมมี​

## หมายเหตุ

## อ้างอิง

## แหล่งข้อมูลอื่น
* 
* 
* 

หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากซานฮวน (ปวยร์โตรีโก)
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ผู้ที่ได้รับรางวัลแกรมมี
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:นักแสดงภาพยนตร์ชายชาวอเมริกัน
ฟีดอรา (หมวก)

thumb|หมวกลักษณะฟีดอรา

**ฟีดอรา** (fedora) เป็นหมวกชนิดหนึ่งมีลักษณะบางและเบา โดยจะมีลักษณะจีบลงไปตรงสันหมวก โดยคำว่าฟีดอราเริ่มมีการใช้เรียกชื่อตามชื่อของละครโอเปร่าฝรั่งเศสชื่อ เฟดอรา (Fédora) 

## อ้างอิง

หมวดหมู่:หมวก
Fedora

**Fedora** (เฟดอรา ฟีโดรา เฟโดรา) สามารถหมายถึง
* ฟีดอรา (หมวก) - หมวกชนิดหนึ่ง
* เฟดอรา (อุปรากรณ์) ชื่อละครโอเปร่า และเป็นที่มาของชื่อหมวกเฟดอรา
* ฟีโดรา หรือ เฟโดรา - ระบบปฏิบัติการลินุกซ์ ตั้งชื่อตามลักษณะหมวกของสัญลักษณ์ของเรดแฮต
* ฟีดอรา (รัฐเซาท์ดาโคตา) เขตชุมชนในรัฐเซาท์ดาโคตา
เฟอดอรา

**เฟอดอรา** () เป็นอีกลินุกซ์ดิสทริบิวชันที่แตกแขนงมาจาก Red Hat Enterprise Linux ซึ่งเป็น ลินุกซ์เชิงธุรกิจ ต่างจาก ลินุกซ์ทั่วไป เกิดจากการที่ บริษัทเรดแฮต ต้องการนำเอา Red Hat กลับสู่พันธ์สัญญาซอฟต์แวร์เสรี โดยการพัฒนา Fedora นั้นอยู่ภายใต้การดูแลของทีม  Fedora Project
นอกจากนี้ทุกวันนี้บริษัท เรดแฮต ยังคงให้การสนับสนุน Fedora อยู่เสมอ ในบ้างครั้งหากระบบ package ใดที่ได้รับการพัฒนาและเพิ่มเติ่มใน Fedora แล้วทำงานได้ดีและมีความนิยมสูง เรดแฮต ก็จะนำ package นั้นเข้าไปใน Red Hat Enterprise Linux รุ่นถัดไปด้วย

## ดูเพิ่ม
* Red Hat
* Fedora Project

## อ้างอิง

## แหล่งข้อมูลอื่น
* Fedora Project

หมวดหมู่:การแจกจ่ายลินุกซ์
ดราก้อนบอล อีโวลูชั่น เปิดตำนานใหม่ นักสู้กู้โลก

**ดราก้อนบอล อีโวลูชั่น ปิดตำนานใหม่ นักสู้กู้โลก** () เป็นภาพยนตร์ที่กำหนดออกฉายใน 12 มีนาคม พ.ศ. 2552 กำกับการแสดงโดย เจมส์ หว่อง

ภาพยนตร์สร้างจากการ์ตูนเรื่องดราก้อนบอล ของ อากิระ โทริยามา โดยเนื้อเรื่องเริ่มต้นจากต้นเรื่องจนถึงตอนต่อสู้กับจอมมารพิคโคโร

## ตัวละคร
* ซุน โกคู - แสดงโดย Justin Chatwin 
* บลูม่า - แสดงโดย เอ็มมี รอสซัม 
* ผู้เฒ่าเต่า - แสดงโดย โจว เหวินฟะ
* จีจี้ - แสดงโดย เจมี ชัง

## เพลงประกอบภาพยนตร์
เพลง Rule  ขับร้องวิดีโวิดีโออโดย อายูมิ ฮามาซากิ

## อ้างอิง

## แหล่งข้อมูลอื่น
* ข้อมูลดราก้อนบอล จากเว็บบอร์ดที่สยามโซน
* 

หมวดหมู่:ภาพยนตร์ดราก้อนบอล
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในประเทศเม็กซิโก
หมวดหมู่:ภาพยนตร์ที่ถ่ายทำในรัฐแคลิฟอร์เนีย
ดราก้อนบอล (แก้ความกำกวม)

**ดราก้อนบอล** () อาจหมายถึง

* ดราก้อนบอล - การ์ตูนชุดที่วาดโดยอากิระ โทริยามะ
* ดราก้อนบอล (ภาพยนตร์) - ภาพยนตร์ที่สร้างจากเนื้อเรื่องของดราก้อนบอล
* ฟรีสเกลดราก้อนบอล (Freescale DragonBall) - ไมโครโพรเซสเซอร์ของพีดีเอ